Gu fortanach dhomhsa ‘s e ceòl ‘techno’ an seòrsa de cheòl as pailte ann am Berlin, a’ ciallachadh gum bi iomadh tachartas a’ dol gach oidhche den t-seachdain.Gun a bhith ann ach ùine ghoirid, cha d’ fhuair mi an cothrom a dhol chun nan còig clubaichean techno as fheàrr sa bhaile. A-mach de Berghain, Week-End, White Trash, Watergate agus Tresor chaidh mi dhan dithis mu dheireadh agus gun teagamh ma tha ùidh agad ann an ceòl techno, ‘s iad an dà chlub a bu chòir a bhith aig mullach an liosta agad. Ma thèid thu ann ge-tà, feumaidh gum bi thu ag ullachadh airson sreathan fada – ach ‘s fhiach feitheamh riutha, creid thusa mise!